FORARBEID DEL 1: Se filmen og gjør oppgaver til dette. Vi anbefaler at forarbeidet for de yngste og de eldre elevene gjøres noe forskjellig, og foreslår følgende for:

1.og 2. trinn:
Det er en stor fordel at elevene kjenner eventyret og musikken før
konserten, og det vil gjøre at de får et mye større utbytte av både musikken og filmen. For de minste (1.
-
2.trinn) kan eventyret til tider bli litt skummelt, og de bør derfor se filmen før konserten, og kjenne handlingen. Dersom de ser filmen for første gang i en stor, mørklagt sal kan det bli en negativ opplevelse for noen. Vi understreker derfor viktigheten av dette forarbeidet, spesielt for de yngste.

·Se tilsendt Peter og Ulven DVD (varighet 32 min).

·Når dere har sett filmen, diskuter handlingen. Hva likte dere og hva likte dere ikke? Hvordan rolle spiller musikken i denne filmen? Er det noen som sier noe på filmen? Hvordan greier dere å forstå handlingen når ingen sier noe?

·Musikken: Gå inn på meny. Velg ”Start filmen med introduksjon”, hvor de musikalske temaene som blir brukt i filmen presenteres:

Peter –strykere (dette temaet kommer også igjen med forskjellige instrumenter, blant annet trompet)
Fuglen –tverrfløyte
Anden –obo

Katten –klarinett Bestefar –fagott Jegerne –pauker Ulven –horn

Den russiske komponisten Sergei Prokofiev har skrevet musikken til det russiske eventyret "Peter og ulven". Musikk som beskriver en bestemt handling eller person kalles programmusikk. Synes dere melodiene og instrumentene passer til det deskal beskrive (for eksempel den gamle bestefaren)? Når elevene greier å huske navnene på de forskjellige instrumentene, og hvilket dyr temaene representerer, kan dere prøve å lukke øynene mens temaene spilles. Greier elevene å huske hvilket dyr temaet representerer og hvilket instrument som spiller det aktuelle temaet?

Før dere ser filmen på nytt: be elevene legge merke til hvordan de musikalske temaene blir brukt i eventyret, og hvordan musikken er med på å fortelle historien.

3.-7 trinn:
Det er en stor fordel at elevene kjenner de musikalske temaene før konserten, og det vil gjøre at de får et mye større utbytte av konserten. Læreren vurderer selv om han/hun mener elevene på 3. og 4. trinn bør se filmen i sin helhet før konserten. For de eldre elevene anbefaler vi at lærer kun viser utvalgte deler av filmen, og jobber med de musikalske temaene. Grunnen til at vi ikke anbefaler at filmen i sin helhet vises er for å beholde spenningen omkring handlingen, film og musikk, til selve konserten

Musikken: Gå inn på meny. Velg ”Start filmen med introduksjon”, hvor de musikalske temaene som blir brukt i filmen presenteres:
Peter –strykere (dette temaet kommer også igjen men forskjellige instrumenter, blant annet trompet)

Fuglen –tverrfløyte Anden -obo
Katten –klarinett Bestefar –fagott Jegerne –pauker Ulven –horn

Den russiske komponisten Sergei Prokofiev har skrevet musikken til det russiske eventyret "Peter og ulven". Musikk som beskriver en bestemt handling eller person kalles programmusikk. Synes dere melodiene og instrumentene passer til det de skal beskrive (for eksempel den gamle bestefaren)?

Når elevene greier å huske navnene på de forskjellige instrumentene, og hvilket dyr temaene representerer, kan dere prøve å lukke øynene mens temaene spilles, og se om elevene husker hvilket dyr temaet representerer og hvilket instrument som spiller det aktuelle temaet.

Se følgende klipp fra tilsendt Peter og Ulven DVD (gå på meny og velg Kapitler). Før dere ser klippene: be elevene legge merke til hvordan de musikalske temaene blir brukt i eventyret, og hvordan musikken er med på å fortelle historien.

-Scene 1 (intro, frem til ”Peter and the Wolf”) -Scene 4 (til tid 08.02)
-Scene 5 (til tid 10.03)
-Scene 7 (til tid 12.37)

-Scene 9 (til tid 18.07)

·Når dere har sett klippene, diskuter handlingen. Hva likte dere og hva likte dere ikke? Hvordan tror dere det ender? Hvilken rolle spiller musikken i denne filmen? Er det noen som sier noe på filmen? Hvordan greier dere å forstå handlingen når det ikke er noe tale?

FORARBEID DEL 2: Quiz!
De alle fleste skolene tar buss til konserten, og kan dermed bruke en del av
reisetiden på en Peter og ulven quiz. De klassene som går til kulturhuset og som ønsker å være med i konkurransen, måf ylle ut spørrearket før de går fra skolen. Se eget quizark.
De utfylte arkene leveres ved inngangen til konsertsalen. Det kåres en vinner i forbindelse med konserten.

ETTERARBEID
DEL 1: Evaluering
Når dere er tilbake på skolen ønsker vi at dere i klassen diskuterer konsertopplevelsen og legger inn publikumskommentar på <http://dks.ostfoldkulturproduksjon.no/produksjon/52921> (under Grunnskole, Peter og ulven). Kulturkontakt på skolen legger inn en samlet evaluering på evalueringsskjemaet.

ETTERARBEID
DEL 2: Programmusikk
Bruk dvd
-en videre i musikkundervisningen i forhold til programmusikk og lytting. Øv dere på å skille og identifisere de forskjellige temaene. Stopp gjerne filmen underveis og spør om
elevene gjenkjenner temaet (hvilket dyr er det som blir spilt?)

ETTERARBEID
DEL 3: Komponering
Diskuter hvordan instrumenter dere ville brukt på for eksempel en mus, slange, elefant, rev. Med disse dyrene, eller andre valgfrie figurer, lager dere klassens eget eventyr med en enkel, tydelig handling. Elevene deles i grupper, som finner instrumenter eller lyder som passer til de forskjellige figurene i eventyret. Fortell eventyret med hjelp av lydene. Fremføre det deretter for resten av klassen.
Når detteer gjort kan dere også be gruppene dikte sine egne eventyr som de komponerer lyder og musikk til. Eventyret fremføres uten ord (kun lyder/musikk) for resten av klassen, og det er publikums oppgave å tolke handlingen.

Opplegget er utviklet av Kultur i Troms